Stansteamet på haukelandsområdet: Sammensetning og oppgavefordeling

Stansteamleder – H1 (hjerte 1 vakt)

Identifiserer seg som Stansteamleder ved ankomst

Har hovedansvar for behandlingen i forbindelse med hjertestans

Gir klare og tydelige beskjeder til Stansteamet og annet personell

Leder Stansteamet og gir beskjed om medisinering og defibrillering

Tar avgjørelse om brystkompresjonsmaskin (LUKAS), skal tas i bruk ved transport eller ved hjertekateterisering, eller om bruken skal avsluttes

Etter samråd med de andre legene, tar endelig beslutning om videre forløp, ev. avslutning av gjenoppliving

Har ansvaret for at gjenopplivingsjournal i DIPS blir ført

Deltar ikke direkte i den praktiske pasientbehandlingen, dersom det er personell nok

Anestesilege

Har ansvar for ventilasjon, intubasjon og vanskelig venevei

Deltar fortløpende i den medisinske vurderingen med de andre legene

Anestesisykepleier

Etablerer venevei

Har hovedansvar for intravenøse medikamenter

Har ansvar for ventilasjon/intubasjon sammen med anestesilege

M2 vakt (Medisinsk 2 vakt)

Defibrillering og hjertekompresjoner

LIS1 (turnuslege)

Hjertekompresjoner

Skal, sammen med sykepleier AKM, fortløpende føre opp medikamenter som er gitt

Sykepleier AKM (Akuttmottak)

Transporterer/medbringer avansert defibrillator LP12

Hjertekompresjoner

Skal, sammen med LIS1, fortløpende føre opp medikamenter som er gitt

MIO-vakt

Støtter Stansteamleder, vanligvis «hands-off». Dersom MIO-vakt tar over som Stansteamleder, kommuniseres dette tydelig

Ved samtidighetskonflikt leder vanligvis MIO-vakt stansteam nr. 2

Barnelege (ved hjertestans hos barn, <18 år)

Tilkalles ved hjertestans hos pasienter <18 år

Støtter Stansteamleder, vanligvis «hands-off»

Bidrar særlig ved valg av utredning og undersøkelser mtp. bakenforliggende årsak

Kan ev. bidra ved spesifikke prosedyrer, som intraossøs tilgang

---------------------------------------------------------------------------------------------------

Ressurser ved sengepost

Postlege

Ansvar for å skaffe oversikt over pasientens medisinske tilstand, spesielt tidligere sykdommer og prognose

Bidra til avgjørelse av videre forløp, ev. avslutning i samarbeid med Stansteamleder

Postsykepleier 1

Etter at Stansteamet er på plass tar han/hun ansvar for føring av hva som skjer til hvilken tid (gjenopplivingsjournal)

Postsykepleier 2

Etter at Stansteamet er på plass, hente medisiner og utstyr

Ev. hjertekompresjoner

Teamarbeid

Alle har ansvar for å bidra til en effektiv behandling

- ved å avlaste hverandre – spesielt når det gjelder hjertekompresjoner

- ved å kommunisere tydelig og med bekreftende kommunikasjon (closed loop)

- ved å hjelpe andre i teamet til å gjøre en best mulig jobb, se til at det gis gode kompresjoner og ventilasjoner, gi konstruktive tilbakemeldinger